Aberplymm

Aberplymm (yn Kernewek Kemmyn) po Plymouth (yn Sowsnek ha nepprys yn Kernewek) yw sita boesek yn soth west Breten Veur. An sita yw rann hengovek a Dhewnans, mes awtorita unnik yw hi a-dhia 1998. Yma Aberplymm a-dreus an Tamer a Essa ha Penntorr yn Pow Kernow. Poblans an awtorita unnik o 240 467 a drigoryon yn 2002; henn yw ogas ha hanter a boblans Kernow oll. Krev yw hengovyow morek an dre ma, port sows poesek orth an Chanel. Gras dhe Bons Tamer, Aberplymm yw onan a'n chyf fordhow rag entra Kernow. Universita Aberplymm yw an vrassa yn Soth West Breten Veur; moy es 30 000 skollik a wra studhya ena. Warbarth gans Bristol, Aberplymm yw onan a bennsitys an Rannvro Soth West.